Ir-Regolament tal-Kunsill (KE) Nru 2287/2002
tas-16 ta' Diċembru 2002
li jemenda r-Regolament (KE) Nru 2505/96 li jiftaħ u jipprovdi għad-dħul amministrattiv ta' kwoti ta' tariffi awtonomi Komunitarji għal ċerti prodotti agrikoli u industrijali
IL-KUNSILL TA' L-UNJONI EWROPEA,
Wara li kkunsidra t-Trattat li jistabbixxi l-Komunità Ewropea, u partikolarment l-Artikolu 26 tiegħu,
Wara li kkunsidra l-proposta mill-Kummissjoni,
Billi:
(1) Fl-20 ta' Diċembnru 1996 il-Kunsill adotta r-Regolament (KE) Nru 2505/96 [1] li jiftaħ u jipprovdi għad-dħul amministrattiv ta' kwoti ta' tariffi awtonomi Komunitarji għal ċerti prodotti agrikoli w industrijali Id-domanda tal-Komunità għall-prodotti agrikoli għandha tkun milħuqha permezz tal-kondizzjonijiet l-aktar favorevoli. It-tariffi ta' kwoti ġodda tal-Komunità għandhom għalhekk ikunu miftuħha fir-rata ta' dazji mnaqqsa ta' żero għal volumi xierqa, u estiżi fil-każi ta' ċerti tariffi ta' kwota, waqt li jevitaw xi disturb għas-swieq f'dawn il-prodotti.
(2) M'għadux aktar fl-interess tal-Komunità li żżomm it-tariffa ta' kwota tal-Komunità fuq uħud mill-prodotti u dawk il-prodotti għandhom għalhekk ikunu mneħħija mit-tabella fl-Anness I tar-Regolament (KE) Nru 2505/96.
(3) In vista tan-numru kbir ta' emendi li sejrin jidħlu fis-seħħ fl-1 ta' Jannar 2003 u sabiex ikunu kkjarifikati l-materji għall-utenti, it-tabella fl-Anness I tar-Regolament (KE) Nru 2505/96 għandha għalhekk tkun mibdula bit-tabella fl-Anness I ta' dan ir-Regolament.
(4) Il-kwota ta' l-ammont għal ċerti tariffi ta' kwoti awtonomi tal-Komunià mhix suffiċċjenti biex tilħaq il-ħtiġiet ta' l-industrija tal-Komunità għall-perijodu kurrenti tal-kwota. Konsegwentament, dawn l-ammonti ta' kwota għandhom ikunu miżjuda b'effett mill-1 ta' Jannar 2002 jew l-1 ta' Lulju 2002, jiddependi mid-data tal-bidu ta' dawn il-kwoti, u għalhekk id-dħul bl-effett immedjat ta' dan ir-Regolament għandu jkun ikkuntemplat.
(5) Il-kwoti ta' tariffi għal ċerti prodotti tal-ħadid jew ta' l-azzar li kienu ġew koperti bit-Trattat li jistabbilixxi il-Komunità Ewropea tal-Faħam u l-Azzar huma suġġetti, sa mid-data ta' l-iskadenza ta' dak ir-Trattat, għat-Trattat li jistabbilixxi l-Komunità Ewropea. L-Anness separat, li jikkomprendi dawn il-kwoti, għandu konsegwentament ikun miżjud mar-Regolament (KE) Nru 2502/96.
(6) Ir-Regolament (KE) Nru 2505/96 għandu għalhekk ikun emendat,
ADOTTA DAN IR-REGOLAMENT:
Artikolu 1
Ir-Regolament (KE) Nru 2505/96 huwa b'hekk emendat kif ġej:
1. L-Artikolu 1(1) huwa mibdul b'dan li ġej:
"1. Id-dazji fuq l-importazzjoni għall-prodotti elenkati fl-Annessi I u III għandhom ikunu sospiżi fir-rata tad-dazju indikata għall-perijodu u għall-ammonti indikati hemmhekk."
2. It-tabella fl-Anness I hija mibdula bit-tabella elenkata fl-Anness I ta' dan ir-Regolament.
3. L-Anness II ta' dan r-Regolament huwa miżjud bħala l-Anness III.
Artikolu 2
Għall-perijodu tal-kwota mill-1 ta' Jannar sal-31 ta' Diċembru 2002, l-Anness I tar-Regolament (KE) Nru 2505/96 huwa b'hekk emendat kif ġej:
- ordni numru 09.2711: l-ammont tat-tariffa ta' kwota għandu jkun stabbilit fi 375000 tunnellati,
- ordni numru 09.2837: l-ammont tat-tariffa ta' kwota għandu jkun stabbilit fi 450 tunnellati,
- ordni numru 09.2959: l-ammont tat-tariffa ta' kwota għandu jkun stabbilit fi 77000 tunnellati.
Artikolu 3
Għall-perijodu tal-kwota mill-1 ta' Lulju sal-31 ta' Diċembru 2002, l-Anness I tar-Regolament (KE) Nru 2505/96 huwa b'hekk emendat kif ġej:
- ordni numru 09.2902: l-ammont tat-tariffa ta' kwota għandu jkun stabbilit fi 20000 unitajiet,
- ordni numru 09.2935: l-ammont tat-tariffa ta' kwota għandu jkun stabbilit fi 70000 tunnellati.
Artikolu 4
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta' Jannr 2003, apparti milli għall-Artikolu 2 li għandu jkun japplika mill-1 ta' Jannar 2002 u l-Artikolu 3 li għandu jkun japplika mill-1 ta' Lulju 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta' Diċembru 2002.